AMANAH วิ่งแรง 4% โบรกฯ ชี้ยอดปล่อยสินเชื่อโต ดันกำไร Q4/63 นิวไฮ
AMANAH วิ่งแรง 4% โบรกฯ ชี้ยอดปล่อยสินเชื่อโต ดันกำไร Q4/63 นิวไฮ
AMANAH วิ่งแรง 4% โบรกฯ ชี้ยอดปล่อยสินเชื่อโต ดันกำไร Q4/63 นิวไฮ
2 ก.พ. 2564

ผู้สื่อข่าวรายงานว่า ราคาหุ้น บริษัท อะมานะฮ์ ลิสซิ่ง จำกัด (มหาชน) หรือ AMANAH ณ เวลา 10.32 น. อยู่ที่ระดับ 4.20 บาท บวก 0.18 บาท หรือ 4.48% สูงสุดที่ระดับ 4.22 บาท ต่ำสุดที่ระดับ 4.06 บาท ด้วยมูลค่าการซื้อขาย 124.62 ล้านบาท

บล.ดีบีเอส วิคเคอร์ส แนะนำ “ซื้อ” ราคาเป้าหมาย 3.80 บาท/หุ้น โดยมองว่ากำไรไตรมาส 4/63 มีโอกาสทำจุดสูงสุดใหม่ทั้งนี้ ผลการดำเนินงานไตรมาส 3/63 ทำจุดสูงสุด นับตั้งแต่มีการปรับแผนธุรกิจใหม่ (+ 9.9% จากช่วงเดียวกันเมื่อปีก่อน และเพิ่มขึ้น 15.4% จากไตรมาสก่อน) สำหรับกำไรใน 9 เดือนแรก คิดเป็น 76% ของประมาณการทั้งปี 2563 และกำไรไตรมาส 4/63 มีโอกาสทำจุดสูงสุดใหม่ คงคำแนะนำ ซื้อ โดยมีราคาเป้าหมายที่ 3.80 บาท
ทั้งนี้ AMANAH เป็นผู้ให้บริการสินเชื่อรายย่อย ตามหลักศาสนาอิสลาม เพียงบริษัทฯ เดียวในตลาดหลักทรัพย์แห่งประเทศไทย AMANAH เป็นผู้ให้บริการสินเชื่อรายย่อย แบบมีหลักประกัน ภายใต้สโลแกน อะมานะฮ์ เงินด่วน โดยเน้นให้สินเชื่อเพื่อเสริมสภาพคล่อง ภายใต้หลักชะรีอะฮ์ หรือหลักธุรกิจเคียงคู่คุณธรรม เพียงบริษัทฯ เดียวในตลาดหลักทรัพย์แห่งประเทศไทย
สำหรับแหล่งเงินทุนมีความมั่นคง แหล่งเงินทุนหลักของบริษัทฯ มาจากตั๋วแลกเงินระยะสั้น ต้นทุนต่ำ และคงที่ ต่ออายุปีต่อปี จาก ธนาคารอิสลามแห่งประเทศไทย (ธอท.) ซึ่งเป็นผู้ถือหุ้นใหญ่ของบริษัทฯ ซึ่งถือว่าเป็นแหล่งเงินทุนทึ่มีความมั่นคง เนื่องจาก บริษัทฯ เป็นช่องทางหลัก ที่ ธอท. ใช้ในการเติบโตสินเชื่อรายย่อย
ทั้งนี้ คาดพอร์ตสินเชื่อ และกำไร ขยายตัว 14% และ13% ตามลำดับ ในปี 2563 ประเมินว่า บริษัทฯ จะสามารถสร้างผลกำไรเติบโตประมาณ 13% ต่อปี ในปี 2563-64 โดยมีปัจจัยสนับสนุนจาก พอร์ตสินเชื่อที่ยังเติบโตต่อเนื่อง spread ที่ยังทรงตัวอยู่ในระดับสูง และมีแนวโน้มจะขยายตัวในอนาคต ประสิทธิภาพในการดำเนินงานที่ดีขึ้น และการควบคุมคุณภาพสินเชื่อให้อยู่ในระดับที่เหมาะสม
Valuation: คงคำแนะนำ ซื้อ AMANAH โดยมีราคาเป้าหมายที่ 3.80 บาท อิง 2.3x FY21F P/BV ปัจจุบัน หุ้น AMANAH ยังคงซื้อขายกันในระดับต่ำกว่าคู่เทียบในธุรกิจเดียวกัน ในขณะที่ มูลค่ากิจการของ AMANAH มีโอกาสปรับตัวสูงขึ้นอย่างต่อเนื่อง จากแนวโน้มการเติบโตที่มั่นคงของบริษัทฯ
ด้าน บล.ฟิลลิป (ประเทศไทย) ระบุในบทวิเคราะห์ แนะนำ “ซื้อ” โดยปรับเพิ่มประมาณการกําไรปี 2563 – 64 ขึ้นเป็น 282 และ 308 ล้านบาทตามลำดับ เพิ่มขึ้น 13.7% จากปีก่อน และ 9.3% จากปีก่อน ตามลำดับ จากการปรับประมาณการรายได้อื่นเพิ่มขึ้น ซึ่งเกิดจากรายได้หนี้สูญได้รับคืนที่ทาง AMANAH สามารถเก็บได้สูงกว่าที่คาด และปรับประมาณการเงินปันผลขึ้นเป็น 0.12 บาท/หุ้น และ 0.13 บาท/หุ้น ตามลำดับ
 